tomron87/hebrew-wikipedia-sentences-corpus huggingface dataset:
שמו של היישוב הוא על שם עיר קדומה בשם "שזור" אשר ככל הנראה התקיימה בתקופת המשנה באזור בו ממוקם היישוב כיום, ובה חי התנא רבי שמעון שזורי, שקבר המיוחס לו מצוי ביישוב הסמוך סאג'ור.
שזירה קוונטית היא תופעה במכניקת הקוונטים שבה פעולה על חלק אחד של מערכת מבוזרת חורצת את המצב של החלק האחר, גם כאשר שתי המערכות מרוחקות זו מזו ואין אפשרות של מעבר מידע ביניהן.
בתופעה זו, מצבם של שני חלקיקים שזורים מתואם באופן מושלם, כך שפעולה על חלקיק אחד משפיעה באופן מיידי על מצבו של החלקיק האחר, ללא קשר למרחק הפיזי ביניהם.
תופעה זו, שאיינשטיין כינה "פעולת רפאים ממרחק", מהווה בסיס לטכנולוגיות קוונטיות חדשניות, בהן מחשבים קוונטיים ותקשורת קוונטית.
תלות הדדית ללא קשר למרחק שני חלקיקים שזורים "קשורים" כך שלא ניתן לתאר את מצבם בנפרד; יש לתארם כיחידה אחת.
שינוי במצב של חלקיק אחד משנה מיידית את המצב של החלקיק השזור, גם אם הם רחוקים זה מזה.
קורלציה: התכונות של חלקיקים שזורים מסונכרנות.
למשל, אם נמדוד ספין של שני אלקטרונים שזורים, נמצא תמיד ספינים מנוגדים.
כלומר, אם שני אלקטרונים נמצאים במצב שזור שבו הספין הכולל הוא אפס, ואז נמדוד את הספין של אחד ונמצא שהוא "למעלה", נדע בוודאות שהשני יהיה "למטה".
אי-מקומיות: השזירה מאתגרת את עקרון המקומיות הקלאסי, הקובע שאירועים יכולים להשפיע זה על זה רק דרך אינטראקציות מקומיות.
על התופעה עמדו לראשונה אלברט איינשטיין, בוריס פודולסקי ונתן רוזן במאמר הידוע בשם הפרדוקס של EPR.
את המינוח שזירה (במקור בגרמנית: Verschränkung, באנגלית: Entanglement) טבע ארוין שרדינגר במאמר שנכתב בעקבות מאמר EPR שבתרגום לעברית נקרא: "המצב הנוכחי של מכניקה קוונטית" (תרגום לאנגלית נמצא כאן).
בעבר הצליחו להדגים שזירה רק בחלקיקים זעירים.
לאחרונה הצליחו החוקרים להדגים שזירה גם במערכות גדולות יחסית, כמו פיסות יריעת אלומיניום, שקוטרן קרוב לעובי שערת אדם, מה שפותח אפשרויות חדשות ליישומים טכנולוגיים.
ניתן לאשש את קיום השזירה על ידי מדידה של מתאמים (קורלציות) מתאימים הידועים בשם אי שוויונות בל או "משפטי בל".
אי שויונות אלו מתארים את ההגבלות שנובעות מתורת ההסתברות על מתאמים בתורה קלאסית (תורה שהיא מקומית וריאליסטית).
במכניקה קוונטית השזירה מתוארת על ידי פונקציית גל שאינה מכפלה וליתר דיוק על ידי פונקציית גל שפירוק שמידט שלה הוא מהצורה
כאשר לפחות שני מקדמי שמידט אינם אפס.
המצב נקרא שזור מקסימלית אם כל מקדמי שמידט שונים מאפס ושווים בערכם המוחלט.
בשנת 2022, הוענק פרס נובל לפיזיקה ג'ון פ' קלאוזר, אלן אספה ואנטון ציילינגר "על ניסויים בפוטונים שזורים, המבססים את ההפרה של אי־שוויון בל ומדע המידע הקוונטי הפורץ הדרך".
מצב קוונטי המתואר על ידי פונקציית גל נקרא מצב קוונטי טהור.
מצב קוונטי כללי הוא מצב מעורב ומתואר על ידי מטריצת צפיפות הנתונה כסכום קמור של מצבים טהורים:
כאשר הסכום מכיל אבר יחיד המצב טהור.
היא מטריצה אי-שלילית עם עקבה שערכה אחד:
שזירה במקרה הכללי של מצבים מעורבים מוגדרת באופן הבא:
מצב קוונטי המבוזר בין שני משתמשים, A ו-B, נקרא מצב פריק (separable) אם ניתן לכתוב אותו כסכום קמור של מצבי מכפלה, וליתר דיוק:
מצב שזור הוא מצב שאינו פריק.
טרנספוזיציה חלקית של מצב פריק נתונה בביטוי
כאשר המטריצה היא טרנספוזיציה של המטריצה .
כיון ש היא סכום קמור של מטריצות אי-שליליות ולכן .
מבחן פרס: אם הטרנפוזיציה החלקית של מצב קוונטי , היא מטריצה עם ערך עצמי שלילי אחד או יותר, אזי המצב הוא בהכרח מצב שזור.
מבחן פרס הוא תנאי מספיק אבל לא הכרחי לשזירות.
מצבים שזורים שאינם מקיימים את מבחן פרס נקראים מצבים שזורים מוגבלים (bound entangled).
עד שזירה הוא מדיד שיש לו ערך תצפית חיובי במצבי מכפלה
(ולכן גם ערך תצפית חיובי בכל מצב פריק).
הוא עד שזירות למצב בל-סינגלט.
ואכן, עבור כל מצב מכפלה מתקיים
מאידך עבור מצב בל-סינגלט מתקיים
מחשב קוונטי הוא מכונה המנצלת תופעות קוונטיות כדי לעבד נתונים על פי רצפי פקודות (אלגוריתמים קוונטיים).
בעזרת חישוב קוונטי ניתן לפתור בזמן סביר בעיות (BQP) אשר המחשבים הקלאסיים, בהם אנו משתמשים היום, לא יכולים לפתור בפרק זמן אפשרי, לא באופן דטרמיניסטי (P) ואף לא באופן הסתברותי (BPP).
בתאוריית החישוב הקוונטי, אפשר להראות ששזירה היא תנאי הכרחי ל"".
הקריפטוגרפיה (הצפנה) הקוונטית עושה שימוש בתופעת השזירה הקוונטית כדי ליצור מערכת תקשורת המסוגלת לזהות האזנות סתר.
כמו כן נעשה שימוש רב במצבים שזורים לביצוע החלפת מפתחות קוונטית.
לדברי רונלד האנסון, הניסוי פותח פתח ממשי להעברת מידע מוגן באופן מיידי בין שני מחשבים, ללא תלות במרחק ביניהם וללא שימוש באמצעים אחרים.
במבט ראשון נראה כי השזירה הקוונטית סותרת מאפיין עיקרי של תורת היחסות של איינשטיין, הטוען כי לא ניתן להעביר מידע במהירות הגדולה יותר ממהירות האור.
הסתירה לא באמת מתקיימת מכיוון שעל אף שנראה כי שתי מערכות שזורות פועלות בהדדיות זו עם זו על פני מרחקים גדולים ובאופן מיידי, לא ניתן להשתמש בתופעה זו על מנת להעביר מידע באופן מיידי.
עם זאת, ניתן להשתמש במצבים שזורים על מנת להעביר מצב קוונטי של מערכת למערכת אחרת הנמצאת במרחק כלשהו ממנה.
בתהליך זה, אשר נקרא טלפורטציה קוונטית, נעשה שימוש בסט של מצבים קוונטיים בשילוב עם ערוץ מידע מסורתי, ועל כן קצב העברת המידע מוגבל למהירות האור.
עם זאת, שיטה זו מאפשרת להעביר מצב קוונטי נתון כלשהו (מבין אינסוף מצבים קוונטיים אפשריים) על ידי שימוש במצב בל יחיד לכל קיוביט שמועבר, ושידור של שתי סיביות מידע בלבד.
בעת הקרנה של קרן לייזר אולטרה-סגולה בגביש של בטא בריום בוראט, חומר בעל תכונות אופטיות בלתי ליניאריות, ישנה הסתברות מזערית (בערך 1 ל-10 מיליארד) של כל אחד מהפוטונים להתפרק בצורה ספונטנית לזוג של פוטונים בעלי אורך גל ארוך יותר (כדי לשמר אנרגיה).
הפוטונים שנוצרו נפלטים בצדדים מנוגדים לקרן האולטרה סגולה, בשני חרוטים.
מכל הזוגות שנוצרו, כ-1 ל-500 יהיו שזורים זה לזה.
שְׁזִיף הַדֹּב (שם מדעי: Prunus cocomilia, שם נרדף: Prunus ursina) הוא עץ נשיר ונדיר ממשפחת הוורדיים.
גובהו 3 עד 6 מ', ענפיו קוצניים מעט ופירותיו בגוונים של סגול-אדום עד אדום.
העץ גדל בעיקר בבתי גידול סובטרופיים, ובישראל הוא נפוץ בחורש הים-תיכוני הגבוה שבגליל העליון, ברמת הגולן ובחרמון.
תחום תפוצתו הטבעי של שזיף הדוב משתרע מדרום-מזרח אירופה (איטליה, יוגוסלביה, אלבניה, יוון, ואיי הים האגאי המזרחיים), דרך טורקיה, ועד למזרח הים התיכון (לבנון, סוריה וישראל).
לדעת הבוטנאים הישראלים, שזיף הדוב הוא מין עצמאי ואין לאחדו עם המין האירופי (Prunus cocomilia), ולדעתם, הוא מוגבל בתפוצתו רק למזרח התיכון, ולכן נחשב כמין אנדמי לישראל וסוריה-לבנון.
בניגוד לשזיף הדובדבן (Prunus cerasus), הגדל בחרמון ברום של כ-1,950 מטרים במדרונות שמעל לדולינות שיאון, שזיף הדוב אופייני לרום נמוך יותר בארץ, בין 800 ל-1,750 מטרים.
מין נוסף הקשור לאזור זה הוא שְׁזִיף קֶרַסִיָה (Prunus cerasia), אנדמי לסוריה ולבנון, שגודל באופן מסורתי בסוריה ובישראל כצמח תרבות.
זהו עץ או שיח בעל פירות קטנים בצבע כחול-שחור.
לפי חלק מהחוקרים ייתכן שהוא זן של שזיף הדובדבן.
שזיף הדוב עומד בשלכת מתחילת דצמבר ועד אמצע פברואר, ופריחתו הלבנה מקדימה את הלבלוב שמתחיל בסוף מרץ.
הפריחה מתחילה בצבע ורוד והופכת ללבנה, והיא מופיעה מאוחר יותר משאר בני משפחת הוורדיים.
עונת הפריחה נמשכת מסוף פברואר ועד סוף אפריל, ושיאה לרוב בחודש מרץ.
הפרי הירוק מתחיל להתפתח כבר מאמצע מאי, והבשלתו המלאה מתרחשת בקיץ, בין סוף אוגוסט לאמצע ספטמבר.
הפצת הזרעים מסתיימת בתחילת נובמבר.
ההאבקה הדדית בלבד, על-ידי דבורים הניזונות מצוף ומאבקה.
כמו שאר העצים בישראל ממשפחת הוורדיים, שזיף הדוב הוא עץ נשיר.
הפרחים מרובים, גדולים יחסית, בולטים לעין, לרוב ריחניים מאוד ומכילים צוף.
לפרחים 5 עלי גביע, 5 עלי כותרת ומספר רב של אבקנים.
שזיף הדוב הוא עץ קטן, שגובהו נע בין 3 ל-6 מטרים, וגזעו מעוקל.
העץ מסוגל להתחדש מגזעו או מצוואר השורש לאחר כריתה או שריפה.
הענפים זקופים ואינם ישרים לחלוטין (לא ממש זיגזג).
חלק מהענפים הצדדיים מתחדדים לקוצים.
הענפים הצעירים שעירים-קטיפתיים או חלקים, כאשר מין זה מראה שונות רבה ברמת השעירות של הענפים והעלים.
הפטוטרת באורך 1 עד 2 ס"מ והיא קצרה פי 3 עד 4 מאורך הטרף.
העלים מסורגים או מקובצים, פשוטים ונשירים.
טרף העלה דמוי ביצה-אליפטית עד מאורך, שפתו חרוקה, וצבעו ירוק-אפור.
צדו העליון של העלה חלק בדרך כלל, בעוד צדו התחתון מכוסה בשערות עדינות.
הפרחים דו-מיניים, ערוכים בזוגות או בודדים, ברוב המקרים פורחים לפני הופעת העלים.
עוקצי הפרחים קצרים באורך כ-5 מ"מ.
הצופן מתפתח על המצעית ויוצר טבעת בין האבקנים ובסיס השחלה.
הגביע חלק, בעל 5 אונות, עם עורקים בולטים.
צינור הגביע באורך 5 עד 6 מ"מ, והאונות באורך 4 עד 5 מ"מ, וצורתם אליפטית-מוארכת רחבה עם קצה קהה.
הכותרת מורכבת מ-5 עלי כותרת בצבע לבן עד ורוד, שאורכם 0.8–1 ס"מ וצורתם דמוית ביצה עד מעגלית.
האבקנים, שמספרם 30 או יותר, מפורדים וקבועים בצינור הפרח.
השחלה עלית, בעלת עלה שחלה אחד, מגורה אחת ושתי ביציות.
בדרך כלל רק אחת מהן מתפתחת לזרע.
עוקץ הפרי קצר, מעוצה ושעיר, באורך כ-5 מ"מ, בניגוד לעוקץ הפרי של שזיף הדובדבן, שהוא דק, קרח, ואורכו 10 מ"מ או יותר.
הפרי הוא בית גלעין בקוטר 2 עד 3 ס"מ, כדורי או כמעט כדורי, בצבע אדום-סגול או צהוב, וכמעט חלק.
הגלעין חלק והציפה עסיסית וצבעה ורוד או סגול.
הפירות דומים לפרי המשמש והם ראויים למאכל אדם, אבל הם לרוב חמוצים מאוד וטעמם אינו משובח.
הפרי שמבשיל בקיץ, אכיל רק לתקופה הקצרה בין הבשלתו (לפני כן הוא עפיץ) לבין רקבונו המהיר.
שח"ר (ראשי תיבות של "שילוב חרדים") הוא מיזם של צה"ל לשילוב חיילים חרדים בשירות חובה במקצועות עורפיים.
זאת בשונה ממסלול נצח יהודה, שהוא הגרסה הקרבית והוותיקה של שילוב חרדים בצה"ל.
המיזם מבטיח לחיילים שירות בבסיסים שבהם רב צבאי, בית כנסת ושיעור תורה יומי, אוכל כשר למהדרין, ושירות לצד גברים בלבד במעגל הראשון של העבודה.
כמו כן, ניתן דגש על הכשרה מקצועית המאפשרת פרנסה בתחום לאחר תום השירות.
החיילים ברובם המוחלט משרתים לאחר הטירונות על בסיס יציאות יומיות.
משך שירות החובה לחיילי המיזם הוא 16–24 חודשים, בהתאם לגיל הגיוס ולתפקיד.
למרות ההתנגדות העקרונית בחלקים מהציבור החרדי לשירות בצה"ל, פרויקט שח"ר זכה להסכמה שבשתיקה בקרב חלק מן העולם החרדי, בגלל ההקפדה על תנאים המתאימים לאורח החיים החרדי.
בסקר שנערך בקרב משרתי תוכנית שח"ר בחיל הים נמצא כי שביעות הרצון הכללית בקרב המשרתים בתוכנית גבוהה מן הממוצע בקרב חיילי חובה בחיל.
רוב המשרתים בתוכנית מוכנים לצאת לקצונה ולהתחייב לשירות קבע בצה"ל, ורובם ימליצו לאחרים להצטרף לתוכנית.
בין היתר השתתפו חרדים מגיוסי שח"ר בפיתוח טירת האגם, מערכת השו"ב המרכזית של המטה הכללי.
הקבוצה הראשונה התגייסה בנובמבר 2007 למיזם "שח"ר כחול" – שילוב חרדים במערך הטכני של חיל האוויר (כחול הוא צבעו של החיל).
בעקבות הצלחת הפרויקט, חילות נוספים (חיל המודיעין, חיל הים, אכ"א, אט"ל, הרבנות הצבאית) פתחו מחזורי גיוס במודל שח"ר, כשהם נעזרים בניסיון של חיל האוויר.
המתגייסים למסלול הם גברים, מרביתם דחויי שירות משום שתורתם אומנותם; חלק ניכר מהם נשואים וכמחציתם אבות לילדים ולכן זכאים, לפי פקודות תנאי השירות בצה"ל, לתשלומי משפחה ושכר דירה במהלך שירותם.
מיזם זה הפך למוביל צה"לי בשילוב חרדים על בסיס חוק טל, מטרותיו המוצהרות הכשרה ושילוב של אוכלוסייה חרדית במעגל התעסוקה תוך מיצוי הפוטנציאל האיכותי הטמון באוכלוסייה זו לטובת השירות הצבאי.
שזיף לב אדום הוא תת-סוג של עץ נשיר ממשפחת הורדיים שפירותיו נאכלים חיים או מבושלים.
הזנים של שזיפי לב אדום מחולקים לשלוש קבוצות, הכוללות: שזיף אדום ציפה, שזיף פלמגרנט ושזיף אבטיח.
הפירות נמכרים בישראל, ארצות הברית, דרום אמריקה, אפריקה, במזרח הרחוק ובאירופה.
מחקר שנערך במכון וולקני על ידי פרופ' יוסי קנר מצא ששיעור נוגדי החמצון בשזיף אדום הציפה גבוה משמעותית מפירות אחרים: פי 3 מאשר ברימון ופי 5 מאשר ביין אדום, תפוח או בננה.
שזיפים אדומי ציפה מתאפיינים במראה של קליפה שחורה ובשר פרי אדום הבהיר לעומת שאר הזנים.
גודל הפרי גדול וקליפתו מנוקדת.
עונת ההבשלה של הפרי נמשכת לאורך כל עונת פירות הקיץ.
זן נוסף מהמשפחה הוא שזיף מריל, זן של שזיף יפני עם ציפה בגוון אדום כהה, טעמו מורכב מעסיסי מתוק וחמיצות מועטה.
שזיפים בעלי קליפה ירוקה שלעיתים מנוקדת באדום, בשר הפרי בגוון אדום כהה ומכיל עסיס רב.
טעמם מושפע מאיזון בין רמות הסוכר והחומצה של הפרי.
שזיפי האבטיח מבשילים מחודש מאי ועד ספטמבר.
זן נוסף הוא קרוקודיל דנדי.
השזיפים כהים מבחוץ ובשרם בצבעי ארגמן ושני המכיל רמות גבוהות של סוכר.
הזנים של שזיף פלמגרנט מניבים פירות גדולים שהבשלתם ממאי ועד ספטמבר.
שזיף לימון הוא מין של עץ נשיר ממשפחת הורדיים שפירותיו נאכלים טריים ומבושלים (להכנת קינוחים, לפתנים או ריבות).
שזיפי הלימון קיבלו את שמם בשל דמיון מראה הפירות החיצוני ללימון: הם גדולים, מוארכים, בעלי עסיס רב וצבעם צהוב עם פיטם מאדים.
לזני שזיפי הלימון זמני הבשלה שונים הממשיכים זה את זה ומאפשרים לשמור על רצף של שיווק הפרי.
"שזיף הלימון" הוא זן מיצי מאוד והראשון שמבשיל במשפחה.
אחריו מבשיל ה"ארלימון", שהוא זוהר יותר בצבעו, כשבמשך הבשלתו משתבח צבעו והופך לצהוב עז עד כתום.
הזן "לייט למון" (למון מאוחר) סוגר את העונה כשהוא מבשיל בראשית ספטמבר.
בטופולוגיה, שֶׁזֶר הוא איחוד של כמה קשרים שאינם חותכים זה את זה, על אף שהם עשויים להיות משולבים יחד.
קשר, במונחים אלה, הוא שזר שיש לו מרכיב יחיד.
קשרים ושזרים נלמדים במסגרת תורת הקשרים.
שזר שבו n מרכיבים נקרא n-שזר.
הדוגמה הלא-טריוויאלית הפשוטה ביותר היא השזר של הופף , המורכב משני מעגלים העוברים זה דרך זה.
המעגלים בטבעות בורומאו קשורים כקבוצה, אף על פי שכל שניים מהם ניתנים להפרדה.
באופן כללי יותר, n-שזר שכל תת-שזר שלו המורכב משני קשרים הוא טריוויאלי נקרא שזר בורומאי; ו-n-שזר שכל תת-שזר שלו הוא טריוויאלי נקרא שזר ברוני (על שם Brunn, 1892).
מושגים אלה מתלכדים עבור 3-שזרים.
הראשון שבנה סדרה אינסופית של 3-שזרים בורומאים הוא Tait, 1876-77.
כל שזר אפשר להציג בתור צמה שחיברו את פתיליה בתחילתה ובסופה לפי הסדר.
הצמה הזו יחידה, עד כדי הצמדה וכפל מימין ב-, כאשר n הוא הוא מספר הפתילים בצמה (משפט מרקוב, 1936).
שח"ם - ארגון השחקנים והשחקניות בישראל (נקראה בעבר גם "שח"ם - איגוד שחקני המסך" ו"שח"ם - ארגון השחקנים בישראל"), היא עמותה רשומה, המאגדת נכון ל-2021 כ-2,550 חברים, שחקני קולנוע, טלוויזיה ותיאטרון, מדבבים וזמרי אופרה ומהווה את ארגון האומנים הגדול בישראל.
העמותה נוסדה ב-9 במרץ 2000, במטרה להגן על קיומן של התרבות והיצירה הישראלית, על זכותם של השחקנים בישראל ליצור תרבות בתנאים נאותים ועל מעמד השחקן בקולנוע, בטלוויזיה ובתיאטרון.
מייסדי העמותה היו השחקנים שרון אלכסנדר, משה איבגי, דני שטג, אביטל דיקר, עקיבא נוף, הראל נוף ויורם חטב, שגם ניהל את העמותה וכיהן כיושב ראש הוועד המנהל הראשון שלה, עד שנת 2008.
מקורות ההכנסה של העמותה הם דמי חבר שמשלמים חבריה, וכן תמיכה של מינהל התרבות.
החל מאוגוסט 2021 מכהנת ריקי בליך כיושבת ראש הוועד המנהל.
בתפקיד המנכ"ל מכהן החל ממאי 2021, אבי בן הלל.
משרדי העמותה ממוקמים ברחוב ריב"ל בתל אביב.
העמותה מאגדת את מיטב השחקנים בארץ, מציעה תמיכה משפטית ורעיונית, ייעוץ כלכלי ועוד.
בנוסף, מאגדת את אינדקס חברי שח"ם, בו כל מלהק יכול לחפש שחקנים באופן פרטי, לצפות בקורות החיים של השחקן ועוד, כל זאת ללא תשלום.
בתאריך 08/03/2021, לרגל יום האישה הבינלאומי, שח"ם - ארגון השחקנים בישראל שינתה את שמה באופן רשמי לשח"ם - ארגון השחקנים והשחקניות בישראל.
צעד זה בוצע במסגרת התמיכה של הארגון בשוויון מגדרי וקידום מעמד האישה.
הסכמי תעריפי מינימום ותנאי עבודה העמותה חתומה על הסכמים מול גופי השידור וההפקה המרכזיים בישראל, שמבטיחים לשחקנים תעריפי מינימום לימי צילום, ימי חזרות, השתתפות בתוכניות ראיונות ושעשועונים, וכן תשלום על שעות נוספות והגבלת המספר המקסימלי של שעות עבודה ביום.
נכון ל-2014 קיימים הסכמים מול רשות השידור, ערוץ 10, קשת, רשת, HOT, yes הטלוויזיה בלוויין, נגה תקשורת ואיגוד המפיקים.
נציגי העמותה מבקרים באתרי הצילום ובודקים את מידת התאימות של תנאי ההפקה להסכמים שבין שח"ם לגופי ההפקה והשידור.
ארגון יציג של שחקני התיאטראות החתומים בהסכם קיבוצי בשנים האחרונות החלה העמותה לפעול ולהגיע להישגים גם בתחום התיאטרון, שבו לא עסקה בשנותיה הראשונות.
נכון להיום (2017) שח"ם מהווה את הארגון היציג של שחקני תיאטרון הבימה, תיאטרון גשר, תיאטרון הקאמרי, תיאטרון חיפה ותיאטרון החאן החתומים בהסכם קיבוצי וכן מהווה את הארגון היציג של תיאטרון יידישפיל.
שח"ם החליפה את ההסתדרות, ששימשה כארגון היציג של שחקני התיאטרון במשך עשרות שנים קודם לכן.
ב-2016, לאחר שלראשונה בהיסטוריה הוכרז סכסוך עבודה בשני התיאטרונים הגדולים בישראל, נחתם הסכם קיבוצי חדש ומשופר בהבימה ובקאמרי.
בנוסף, במסגרת ההסכם שופרו תנאי העסקת השחקנים בפסטיבל בתחומים רבים: נסיעות למתחם הלנה, חדר מנוחה, ארוחות מסודרות, כרטיסי כניסה להצגות השונות ועוד.
בנוסף, נחתם הסכם בין שח"ם לפסטיבל חיפה להצגות ילדים, וכן נחתם הסכם בין שח"ם לעיריית בת ים, לפיו לראשונה ישולם שכר לשחקני פסטיבל בת ים לתיאטרון רחוב.
תרבות לפריפריה פרויקט הדגל של שח"ם, המתקיים מדי שנה החל משנת 2003. במסגרת הפרויקט מגיעים שחקנים ויוצרים חברי שח"ם לשכונות וערי פריפריה ברחבי הארץ, ומקיימים בהם אירועים ומפגשי תרבות שונים.
בכל מפגש צופה הקהל ביצירה ישראלית ממגוון תחומים או משתתף בכיתת אמן אותה מנחים שחקנים חברי העמותה.
לאחר הצפייה ביצירה נערך מפגש בלתי אמצעי בין האמן לקהל, בו נחשף הקהל לתחום היצירה, לחוויות ש"מאחורי הקלעים" ולעולמו הפנימי של השחקן.
מטרת הפרויקט היא להפיץ ולקדם את התרבות והיצירה הישראלית ברחבי הארץ, וכן לקרב ולחשוף קהלים אשר חשיפה למופעי תרבות לא נמצאת על סדר יומם דרך קבע.
השתתפות הקהל במסגרת אירועי הפרויקט אינה כרוכה בתשלום.
האמנים מקבלים תשלום על השתתפותם בפרויקט.
בין היישובים בהם התקיים הפרויקט: קריית מלאכי, אופקים, כפר כמא, טירת כרמל, בית שמש, נתיבות, עכו, שלומי, שיבלי, טייבה, בית שאן, קצרין, ערערה, חצור הגלילית ודימונה.
משנת 2008 מתקיים במקביל פרויקט משנה בשם "תרבות ואמנות לחברה", בשיתוף עם אגף התרבות והאמנות בעיריית תל אביב-יפו.
במסגרת פרויקט זה מתקיימים מפגשים בשכונות שונות בתל אביב.
במפגשים משתתפים בני נוער, המוגדרים נוער בסיכון משכונות שונות במרכז ודרום תל אביב וביפו.
פרויקט משחק חוצה ישראל מטרתו העיקרית של הפרויקט היא יצירת קבוצה מקומית יוצרת ביישוב שבו לא מתקיימת פעילות תרבותית ברדיוס של 30 ק"מ.
פרויקט "משחק חוצה ישראל" הראשון התקיים במהלך שנת 2012 ביישוב חצור הגלילית, במסגרתו הוזמנו בני הנוער מהיישוב לקחת חלק בסדנאות משחק אחת לשבוע במשך חצי שנה, בהנחיית השחקן עדי אייזנמן ובליווי השחקנים עמוס תמם, שרי גבעתי, ליאת הר לב, דני שטג ועוד.
בסיום הפעילות העלו הנערים מופע שעסק במלחמה נגד השימוש בסמים, במעמד שרת התרבות.
סדנאות חברי שח"ם זכאים להשתתף במחיר מוזל בסדנאות העשרה חד פעמיות ובסדנאות ארוכות שיוזמת העמותה.
שח"ם מציעה כיום את המגוון הרחב בישראל של הכשרות א-פורמליות לשחקנים.
בשנת 2016 נחתם הסכם בין שח"ם ובין תיאטראות הילדים והנוער בישראל, המסדיר לראשונה את העסקת השחקנים בהצגות ילדים ונוער.
אמנה למניעת הטרדות מיניות - שח"ם יזמה את האמנה למניעת הטרדות מיניות, שבספטמבר 2016 נחתמה על ידי איגודי היוצרים ועובדי תעשיית הקולנוע והטלוויזיה
בשנת 2015 נכנסה שח"ם לראשונה גם לתחום הדיבוב, ובתחילת 2016 חתמה על הסכם ראשון בענף, שהוביל לשיפור משמעותי בשכר המדבבים.
בשנת 2019 הוענק פרס שח"ם, כהוקרה והערכה לפועלם של שחקנים ושחקניות.
בינואר 2019 החליט הוועד המנהל של שח"ם על הענקת פרסי שח"ם לשחקנים, ואישר תקנון לשם כך.
הכוונה הייתה למסד טקס שנתי של פרסי שחקנים, בדומה לפרסי הסאג המוענקים מדי שנה על ידי גילדת שחקני המסך האמריקאית.
ועדת הפרס ממונה על ידי הוועד המנהל של שח"ם וכוללת שישה חברים, מהם לפחות שתי נשים.
חברי ועדת הפרס לשנת 2019 היו: שר החינוך לשעבר הרב שי פירון, שכיהן כיו"ר הוועדה, טמירה ירדני, אורי לוי, עידית שחורי, דליה שימקו וג'ולי שלז.
טקס פרסי שח"ם הראשון נערך ב-31 במאי 2019 במרכז ענב לתרבות, בהנחיית אסי ישראלוף.
פרס מפעל חיים בתחום המשחק - הוענק לשחקן יוסף כרמון
פרס מפעל חיים בתחום המשחק - הוענק לשחקנית שושה גורן
פרס על פעילות יוצאת דופן לטובת קידום מעמד השחקן - הוענק לשחקן יורם חטב
פרס על פעילות יוצאת דופן לטובת קידום החברה הישראלית באמצעות אמנות המשחק - הוענק לשחקנים אבי גרייניק ופנינה רינצלר
לזוכים בקטגוריות אלו הוענק פרס כספי על סך 5,000 ש"ח.
בשנת 2020 הוחלט שלא לקיים את הטקס, בשל משבר הקורונה.
הענקת הפרס הוקפאה ואין כוונה לחזור ולחלק אותו בעתיד הנראה לעין.
המלך השחור מאוים בשח על ידי הצריח.
במשחקי לוח מסוימים, כגון שחמט, שוגי ושיאנג-צ'י, שח הוא איום על המלך (או גנרל בשיאנג-צ'י), כלומר שבמהלך הבא של המשחק, השחקן יוכל להכות את המלך אם לא ימנעו זאת.
במהלך לאחר קביעת השח, השחקן בעל המלך המותקף חייב להפסיק את מצב השח, אם זה אפשרי, בשלוש דרכים אפשריות: חסימת מסלול ההתקפה על ידי כלי אחר, הכאת הכלי התוקף או הזזת המלך למשבצת שאינה מאוימת.
אם השחקן אינו יכול להפסיק את מצב השח, המשחק נגמר במצב מט והוא מפסיד.
רבים מכריזים "שח" כשהם מצליחים לבצע שח, אך ההכרזה אופציונלית.
ישנם מספר משחקים שבהם קיים המצב שח, אך ערך זה הוא על מצב השח בשחמט.
שח הוא תוצאה של מהלך של אחד השחקנים, שמציב את המלך היריב תחת איום, על ידי אחד או שניים מהכלים של מבצע המהלך (בווריאציות מסוימות, אפשר לאיים בשח גם על ידי יותר משני כלים).
אם מלך מאוים בשח, השחקן חייב להפסיק את מצב השח, ואם אין מהלכים חוקיים שיכולים להפסיק את השח, המצב נקרא מט.
השחקן שמצליח לאיים על המלך של יריבו כך שיהיה מט, הוא המנצח.
שחקן לא יכול לבצע מהלך שבעקבותיו מלכו יהיה מאוים בשח.
מהלך כזה אינו חוקי, ואם הוא מבוצע הוא מבוטל (למעט וריאציות מסוימות של הכללים בבליץ).
אם בוצעו מאז מהלכים נוספים כולם מבוטלים, ומחזירים את הלוח למצב שלפני המהלך הבלתי-חוקי.
אם אין שום מהלך עם המלך שלא יגרום לא להיות מאוים בשח, ואף לא מהלך עם כלי אחר כלשהו, המצב נקרא "פט" והמשחק מסתיים בתיקו.
מלך אינו יכול לבצע שח ישיר על המלך היריב בעצמו, כיוון שמהלך כזה יגרום לאיום גם על המלך המאיים (שאר הכלים יכולים לבצע שח).
לעומת זאת, מלך יכול לבצע שח עקיף .
הוא יכול להיחלץ ממצב השח באמצעות שלוש דרכים אפשריות.
ישנן שלוש דרכים אפשריות להיחלץ ממצב שח:
הזזת המלך למשבצת שאינה מאוימת.
המלך אינו יכול להצריח כשהוא מאוים.
המלך יכול להכות כלי של השחקן היריב תוך כדי הזזתו, אלא אם כן המשבצת שבה נמצא הכלי מאוימת.
הכאת הכלי המאיים, עם המלך או עם כלי אחר.
אם הכלי המאיים נמצא בריבוע מסביב למלך, המלך יכול להכות את הכלי המאיים, אלא אם כן המלך יהיה מאוים לאחר ההכאה.
חסימת מסלול ההתקפה על ידי כלי אחר.
זה אפשרי רק כאשר הכלי המאיים הוא מלכה, צריח או רץ, והמרחק בין הכלי המאיים למלך המאוים הוא לפחות משבצת אחת.
בדוגמה הראשונה משמאל, הלבן יכול להיחלץ ממצב השח באמצעות שלוש דרכים אפשריות:
במהלך פ:א2, הפרש מכה את הכלי התוקף.
המלך יכול לזוז לאחת משלוש המשבצות שמסומנות ב־x, כלומר: מ-ד6, מ-ה5, או מ-ה7.
חסימת מסלול ההתקפה, על ידי המהלך צ-ג4 או פ-ד5.
אם המלך מאוים בשח כפול, המלך צריך להיחלץ משני האיומים במהלך הבא.
היות שאי־אפשר להכות את שני הכלים התוקפים באותו מהלך או לחסום שני מסלולי התקפה באותו מהלך, אפשר להיחלץ משח כפול רק על ידי הזזת המלך למשבצת שאינה מאוימת.
אם אף אחת מהאפשרויות לא יכולה לחלץ את המלך ממצב השח, נקרא המצב מט, והשחקן שהצליח לאיים על מלך יריבו במט, מנצח.
ישנם הרבה מצבי שח שבהם כלי מתקיף באופן ישיר את המלך היריב, בעצמו.
שח מסוג זה הוא פשוט מאוד, ונפוץ מאוד.
לפעמים שח כזה הוא חלק מטקטיקת שחמט, למשל מזלג, שיפוד או שח עקיף.
במספר מקרים, שח גם יכול להגן מפני טקטיקות כאלו.
ישנם גם מספר סוגים מיוחדים של שח:
שח עקיף - שח עקיף דומה לאיום עקיף, חוץ מזה שבשח עקיף המלך הוא זה שמאוים.
בשח עקיף, כלי זז מקו התקפה של כלי אחר, כך שהמלך, מאוים על ידי הכלי האחר (שיכול להיות מלכה, צריח, או רץ).
הכלי שזז במהלך שקבע את השח העקיף יכול להיות כל כלי, חוץ ממלכה (כיוון שגם לפני התזוזה היא בהכרח איימה בשח והמצב היה בלתי-חוקי).
שח עקיף יכול להיות טקטיקה, כיוון שהכלי שזז במהלך שקבע את השח יכול להתקיף או ליצור מתקפה על כלי אחר של היריב.
היריב חייב לצאת מהשח העקיף, ואולי הוא לא יכול למנוע את המתקפה על הכלי המותקף האחר שלו.
שח כפול - שח כפול הוא שח שבו המלך מותקף משני כלים.
זה קורה כאשר כלי כלשהו שזז מתקיף את המלך, ובמקביל פותח קו התקפה של כלי אחר, כמו בשח עקיף.
שח כפול יכול גם להיות שלוב של שני שחים עקיפים בעזרת הכאה בדרך הילוכו (אם כי דבר זה נדיר מאוד).
ברישום מסעי שחמט, שח כפול מסומן לעיתים עם "++" אחרי המהלך, במקום הסימן "+", אף על פי שהסימן "++" משמש לעיתים לסימון מט (כמו הסימנים "X" ו־"#").
אי אפשר להיחלץ משח כפול באמצעות חסימת קווי ההתקפה של השח, או באמצעות הכאת הכלים המאיימים, כיוון שבשח כפול המלך מאוים משני כיוונים.
שח צולב - כאשר השחקן משיב לאיום שח על מלכו בשח נגדי, כאשר השח הנגדי חוסם את השח הראשון, נקרא המצב שח צולב.
למעשה, "מט צולב" אפשרי באותה דרך, אבל מאחר שהמונח "מט צולב" לא קיים, מצב כזה נופל תחת ההגדרה של "שח צולב".
איומי שח צולב הם נדירים למדי, אך הם מהווים נושא פופולרי בבעיות שחמט.
שח נצחי - אחת הדרכים להשיג תיקו במשחק היא באמצעות ביצוע שח נצחי, כלומר לבצע על מלך היריב שח פעם אחר פעם מבלי לתת לו לעשות משהו אחר מלבד להתחמק מהם.
בעבר הייתה זאת קטגוריה נפרדת של תיקו, אך כיום מסווגים אותה באחת הדרכים האחרות.
צה2+ מאיים בשח עקיף, ובו זמנית תוקף את המלכה.
כיוון שהשחקן בכלים השחורים חייב להציל את המלך, המלכה השחורה אבודה.רה6++ הוא שח כפולבתור השחור, המהלך מהה6+ חוסם את השח על המלך השחור ותוך כדי כך מאיים שח על המלך הלבן.הלבן יכול לכפות שח נצחי ולהשיג תיקו: 1.מהג8+ מא7 2.מהג7+ מא8 3.מהג8+ וחוזר חלילה.
במשחקים שאינם רשמיים, השחקנים נוהגים להכריז "שח" כשהם מצליחים לאיים על מלך יריביהם, על מנת להסב את תשומת לבו לכך שהוא חייב בתורו למנוע את האיום.
לפי חוקי השחמט, הכרזת שח היא אופציונלית, ולרוב אינה מבוצעת במשחקים רשמיים.
עד שנות העשרים המוקדמות, שחקן היה צפוי להכריז "שח", וחלק מספרי החוקים אילצו זאת.
לעיתים קרובות פחות (ומיושנות), ההכרזה "garde" נאמרת כששחקן מתקיף באופן ישיר את מלכת היריב בצורה דומה.
הכרזה זו נזנחה במאה ה-19. מהלך יחיד יכול להיות גם שח וגם garde.
ברישום שחמט, הסימן "+" מסמן מהלך שח.
שזאם הוא יישומון סלולרי, המשתמש במיקרופון של הטלפון החכם כדי לדגום קטעי מוזיקה ולזהות את מקורם.
האפליקציה דוגמת את הצלילים, שולחת את המידע לשרתי החברה ומחזירה למשתמש תשובה לגבי פרטי השיר או הקטע המוזיקלי המושמע.
כמו כן המשתמש מקבל קישורים למידע נוסף על השיר כגון מידע על הלהקה או האמן המבצע, קישורים לסרטוני וידאו בנושא ולינק להורדת השיר מ-iTunes.
בשנת 2017 שזאם נרכשה על ידי אפל תמורת 400 מיליון דולר אמריקני.
האפליקציה היא מוצר של חברת "שזאם" אשר נוסדה בשנת 1999 על ידי כריס ברטון, פיליפ אינגלברכט, אייברי וואנג ודהיראג' מוקרג'י.
בתחילת שיווקה בשנת 2002, ועד כניסתם של הסמארטפונים לשוק, הייתה שזאם שירות טלפוני ללא אפליקציה.
השירות כונה "2580" על שם המספר שהיה צריך המשתמש לחייג כדי לקבל את השירות.
המכשיר במהלך השיחה היה דוגם את הצלילים, הטלפון היה מתנתק בעצמו לאחר 30 שניות והמשתמש היה מקבל מסרון עם פרטי השיר.
שזאם פועלת באמצעות שיטה המכונה "טביעת אצבע אקוסטית".
האפליקציה ממפה את התבנית של השיר ומחפשת השוואה באמצעות מקצב, עוצמה ותדרים.
היא אינה מנתחת את השיר כולו אלא משתמשת בנקודות "שיא", שבהן הקצב והאינטנסיביות גבוהים במיוחד.
כך נוצרת תבנית פשוטה יחסית שבעזרתה יהיה תהליך ההשוואה יעיל ומהיר יותר.
לחברה מאגר מידע עם מאות מיליוני קודים, וכאשר דוגם המשתמש צלילים הם מומרים לקודים ונשלחים לשרתי החברה, שם הם עוברים תהליך השוואה.
לאחר מכן מקבל המשתמש את פרטי המידע על השיר.
לאפליקציה גרסאות עבור מגוון רחב של מערכות הפעלה: אנדרואיד, iOS, Windows Phone, ומערכות ההפעלה של נוקיה ובלקברי.
בשנת 2012 הוכרז על שיתוף פעולה של שזאם עם חברת פטיפון הישראלית.
לפי שיתוף פעולה זה יוכלו משתמשים לקבל מידע על שירים בעברית, אך רק של כאלה שהופקו על ידי חברת פטיפון ואישרו את התיוג.
שֶזלוֹנג הוא כיסא מוארך (או כורסה מוארכת) המאפשר החזקת רגלי האדם היושב עליו, לכל אורכן, על גבי הכיסא.
בתקופה המודרנית פותחו שזלונגים מתקפלים.
שזלונג מתקפל מורכב ממסגרת נפתחת וממזרן הנפרס על המסגרת.
שזלונג מתקפל זול יותר ותופס פחות מקום בשעה שהוא מקופל.
שזלונגים מתקפלים פשוטים ביותר, הכוללים מסגרת מתקפלת ועליה יריעת אריג, משמשים לנופשים על שפת הים ובמקומות דומים.
שח"מ מקורות ביצוע בע"מ היא חברה בת של חברת המים הלאומית מקורות.
חברה זו מתמחה בתכנון, הקמה ובאספקה של תשתיות, מתקנים ומערכות של מים, ביוב וקולחין.
החברה החלה את פעילותה בשנת 1961 בשם "שח"מ - שירותים חשמליים-מכניים".
ביולי 2008, עם השלמת השינוי המבני במקורות, שונה שם החברה לשמה הנוכחי המייצג נאמנה את מלוא היקף פעילותה של החברה.
שח"מ היא תולדה של איחוד גופי הביצוע של מקורות לגוף אחד הנעשה במסגרת שינוי מבני שערכה "מקורות" בשנים 2005–2008. מטרת השינוי הייתה לאחד את כל גופי הביצוע למסגרת רב-תחומית אחת.
שח"מ (שירותים חשמליים מכניים) בע"מ
שלוש יחידות בינוי מרחביות (צפון, מרכז, דרום)
בשלב ראשון רוכזו העובדים לתוך "אגף הביצוע" לפרק זמן של 3 שנים (2005–2008).
אגף הביצוע נבחן בתקופה זו כ"משק סגור", ולאחר מכן הפך לחברת בת בשם "שח"מ מקורות ביצוע בע"מ".
כך נצברו כל הידע והניסיון במסגרת אחת.
אבני דרך עיקריות עד להקמת שח"מ מקורות ביצוע בע"מ
צמ"כ נותרה זרוע הביצוע הארצית לעבודות אזרחיות2005הקמת "אגף הביצוע" שכלל מיזוג עובדי שח"מ, צמ"כ ושלוש יחידות הבינוי כחלק משינוי ארגוני.2008הפיכת "אגף הביצוע" לחברת בת בשם "שח"מ מקורות ביצוע בע"מ"
בשח"מ מקורות ביצוע קיימות ארבע חטיבות, כאשר בראשה של כל חטיבה מכהן סמנכ"ל.
חטיבת ההנדסה: עוסקת בפן ההנדסי של טכנולוגיות ותשתיות המים.
בחטיבה זו פועלות מחלקות של הנדסת מכונות, הנדסת חשמל, הנדסה אזרחית והנדסת צנרת ותהליך.
חטיבת תפעול וייצור: בחטיבה זו קיימת יחידת הייצור העוסקת בשיפוץ, ייצור ובדיקת משאבות מים.
כמו כן, קיימות גם מחלקת הבטיחות, מחלקת הפיקוד והבקרה, ומחלקת אחזקת ציוד הנדסי.
חטיבת ביצוע ופרויקטים: בחטיבה זו נמצאות המחלקות הביצועיות האזוריות- ביצוע דרום וביצוע צפון.
מחלקת הקידוחים של החברה, משרד תיאום הפרויקטים והמחלקה האלקטרומכנית פועלות גם הן תחת חטיבת ביצוע ופרויקטים.
חטיבת כספים ומינהל: זוהי החטיבה המנהלית של החברה ותחתיה נמצאות מחלקות משאבי אנוש ושכר, הנהלת חשבונות, תקציב ובקרה, הגשת חשבונות וגבייה, רכש ולוגיסטיקה, ביטחון, מחשוב ותחבורה ומשק.
כמו כן, קיימות מחלקות הכפופות ישירות למכ"ל החברה- מחלקת השיווק, המחלקה המשפטית, המבקר הפנימי והענף להגברת הגשם - העוסק בזריעת עננים.
זריעת עננים: בשנת 1961 הוקם בשח"מ הענף להגברת הגשם.
פעילות הגברת הגשם מתבצעת על ידי זריעת העננים ביודיד הכסף, AgI, חומר אשר מעודד את יצירת הקרח בעננים ובכך מעודד יצירת משקעים.
ניסויים שנערכו בשנות ה-60 וה-70 של המאה הקודמת הראו כי פעילות הזריעה מגבירה את הגשם בשיעור של כ-13% באזור אגן ההיקוות של הכנרת.
קידוחי מים: בשח"מ פועלת יחידת קידוחים הפועלת 24 שעות ביממה, ובעלת יכולת לבצע קידוחים עד 1,500 מטר מתחת לפני הקרקע.
קידוח סיבובי (Rotary Drilling) : ארבע מכונות ייעודיות המשמשות לקידוחים עמוקים
שטיפה בסחרור (Reverse Circulation): שתי מכונות לביצוע קידוחים רדודים.
כמו כן, יחידה זו עוסקת גם בפירוק והרכבה של קידוחים, צילום קידוחים וביצוע שאיבות ניסיון.
משאבות מים וציוד שאיבה: אחד מתחומיה העיקריים של שח"מ הוא קידוחי מים, ולשם כך יש צורך במשאבות חזקות במיוחד.
שח"מ מקורות ביצוע היא החברה המובילה בישראל בפיתוח, ייצור ושיפוץ של משאבות מים אנכיות.
כיצרנית המשאבות של חברת המים הלאומית "מקורות", צברה שח"מ עשרות שנות ניסיון בתחום.
כיום החברה מייצרת משאבות עבור גופים מכל המגזרים: רשויות מקומיות, תאגידי מים, קיבוצים, מושבים, אגודות מים ומפעלי תעשייה גדולים.
בשנת 2016 זכתה שח"מ בתחרות בינלאומית על פיתוח שסתום על-חוזר המקטין את בלאי המשאבות וחוסך באנרגיה ומים.
הנחת קווי מים ועבודות צנרת: אחד מתחומי המומחיות של שח"מ הוא הנחה של קווי מים מסוגים שונים ובקטרים שונים עד "108 בהיקף ביצוע שוטף של עשרות ק"מ בשנה.
החברה הניחה את "מוביל המים החדש", מערכת לקליטה והולכה של כל המים המסופקים ממתקני ההתפלה.
פיקוד ובקרה: מחלקת הפיקוד והבקרה פועלת על מנת לאפשר שליטה יעילה וטובה על מערכות אספקת המים בישראל.
כמו כן, מערכות אלו מתריעות על תקלות ובעיות במערכות השונות.
שח"מ מפעילה מערכות פיקוד ובקרה המבוססות תקשורת לוויינית, אלחוטית, קווית או סלולרית.
כמו כן, מחלקת פיקוד ובקרה עוסקת בהקמת מרכזי בקרה ראשיים ומשניים, מערכות בקרה מקומיות בשיטת Human Machine Interface) HMI), הקמת מערכות מחשוב ותקשורת, גיבוי ואבטחה של מערכות אלו.
התפלה: שח"מ מקורות ביצוע מתכננת, מקימה ומספקת מתקני התפלה בשיטת האוסמוזה ההפוכה.
בין המתקנים שהחברה הקימה נמצא המתקן בסבחה ומתקן התפלה בגרנות, ששודרג לאחרונה על ידי שח"מ על מנת לנצל את מי התהום המליחים המצויים בחלקו המזרחי של אקוויפר החוף.
טיפול במים: הביקוש לאספקת מים באיכות גבוהה בהתאם לתקני האיכות גובר.
לאור זאת, הפכה שח"מ מקורות ביצוע את תחום הטיפול במים למרכיב מרכזי בפעילותה.
שיטות הטיפול שהחברה מציעה הן: הכלרה, טיפול ב-UV (קרינה אולטרא-סגולה), שיקוע, הפתתה, סינון, סינון מיקרוני, הפלרה (נוזלית ומוצקה) ועוד.
כמו כן, החברה מפעילה מתקן אולטרה פילטרציה נייד המיועד לשימוש באזורים מרוחקים ובזמני חירום.
מכון בדק משאבות: מכון בדק המשאבות פועל משנת 1957 לבדיקות הידראוליות של משאבות מים אנכיות, תת-מימיות ואופקיות לפי תקני בדיקה בינלאומיים.
מדי שנה נבדקות במכון הבדק של שח"מ מקורות ביצוע עשרות משאבות אנכיות בספיקה של עד 4,500 מק"ש (מטר מעוקב בשעה) וכן מדידת לחץ של עד 700 מ' (70 Bar).
לאחרונה, הסתיימו עבודות הקמת מערך לבדיקת משאבות אופקיות שמאפשר בדיקת משאבות אופקיות בספיקה עד 900 מק"ש ללחץ 60 אט' והספק מנוע עד 700 כ"ס.
שיקום קידוחי מים: שח"מ מקורות ביצוע בע"מ פועלת גם לשיקום קידוחי מים.
שיקומים אלו תורמים להחזרת ספיקות שאבדו, הוזלה בעלות השאיבות, הארכת החיים של הקידוח ושיפור איכות המים.
מכון לבדק מדי מים: המכון לבדק מדי מים הוקם בשנת 1962, ומבצע בדיקות, כיול, שיפוץ ובוררות של מדי מים החל מקוטר 1/2 אינץ'.
כיום המכון מסוגל לבצע בדיקות בספיקות של עד 800 מק"ש, הספיקה הגבוהה ביותר הקיימת למבדקה במדינת ישראל.
טיפול בשפכים: שח"מ מתכננת ומתקינה מערכות לטיפול בשפכים (מכוני טיפול אינטנסיביים ואקסטנסיביים), המסוגלות להשיב לשימוש חוזר בחקלאות עד לרמת מי קולחין המתאימים להשקיה בלתי מוגבלת של כל סוגי הגידולים החקלאיים.
דוגמה למתקן טיהור שפכים שנבנה על ידי שח"מ מקורות ביצוע בע"מ הוא מתקן טיהור השופכין בסורק, שנכון לאוגוסט 2019, המתקן עובר שדרוג נוסף על ידי שח"מ.
שזרן ג'קסון (שם מדעי: Euplectes jacksoni) הוא מין של ציפור קטנה ממשפחת האורגיים.
השרזן מצוי בערבות עשב, שדות וסוואנות בקניה וטנזניה.
הוא מצוי בקרבה לסיכון עקב הפגיעה בבית גידולו.
אורך השרזן 14 ס"מ אך זנבו גדול בהרבה ממנו ומגיע לאורך 30 ס"מ.
הוא בעל מקור לבן חרוטי ושאר גופו שחור לגמרי.
נוצות זנבו ארוכות ומפותלות כמו זנב תרנגול.
הנקבות קטנות יותר מהזכרים וצבעם חום.
זכרי השזרן מקפצים מעל זירות חיזור במרבצי עשב בניסיון להרשים נקבות.
אם ישנם כמה זכרים הנקבות יבדקו איזה זכר ימשיך לקפץ הכי הרבה זמן ויזדווגו איתו.
השזרנים ניזונים מזרעי העשב Panicum ומחרקים.
שזאד לטיף הוא שחקן אנגלי, שהופיע בסדרת הדרמה "ספוקס" של ה-BBC בתפקיד טאריק מאסוד, מומחה מחשבים ומנתח מערכות מיומן.
לטיף נולד בלונדון בשם איקבאל אמין, בנם של ג'אווד איקבאל ממוצא פקיסטני, ואם אנגלייה ממוצא סקוטי.
הוא גדל בשכונת טאפנל פארק (אנ') שבצפון לונדון.
לאחר לימודי התיכון, הוא החל לללמוד בבית הספר למשחק בריסטול אולד ויק (אנ'), שם על הבמה שיחק בין השאר בהפקה של המחזה "המלך ליר" בתפקיד קורנוול, ובמחזה "בית ספר לשערוריות" מאת ריצ'רד שרידן בתפקיד ג'וזף סרפייס.
כשחקן מקצועי הופיע לטיף בתיאטרון בדמות ריקי רומה במחזה "גלנגרי גלן רוס" בפסטיבל הפרינג' באדינבורו, ובמחזה "Mumbai Tales" בתיאטרון בלו אלפנט בלונדון.
התפקיד החשוב הראשון שלו בטלוויזיה היה בסדרת הריגול "ספוקס".
הוא שיחק בתפקיד קלם פנדנגו בשלוש העונות של הסדרה הקומית "Toast of London" בכיכובו של מאט ברי.
ב-2016 הצטרף לטיף לצוות שחקני הסדרה "פני דרדפול" לגלם את דמותו של ד"ר ג'קיל.
בין 2017 ל-2019 שיחק לטיף בתפקיד ראשי בשתי עונותיה הראשונות של סדרת הטלוויזיה "מסע בין כוכבים: דיסקברי", דמותו היא של הקלינגון ווק שעליו הולבשה דמותו האנושית של אש טיילר כחלק ממשימת ריגול.
בנובמבר 2024, פורסם כי לטיף מצטרף למרגו רובי ולג'ייקוב אלורדי בעיבוד של אמרלד פנל לרומן הקלאסי משנת 1847 של אמילי ברונטה, "אנקת גבהים".
לטיף יגלם את אדגר לינטן, שכן עשיר שמתאהב ומתחתן עם קתרין, אך מתמודד עם היתקליף שחוזר לנקום בקתרין ובמשפחת ארנשו.
בסדרה "ספוקס" גילם לטיף דמות של מומחה מחשבים, בעוד שהוא מעיד על עצמו שהוא טכנופוב.
נכון ל-2012 חי לטיף בקמדן שבלונדון.
+שנהסרטתפקידהערות2014We Are Monsterמפקד בכלא2015האיש שידע אינסוףפ.צ.
מהלנוביס (אנ') מלון מריגולד האקזוטי השניקושאל2018הנוסעוינספרופילבילאל2021להתאהב בפיגארו (אנ')צ'ארלי2022מה הקשר לאהבה?
(אנ')קאז חאןRogue Agentסוני צ'נדרה2024משחק השקרבן2026אנקת גבהיםאדגר לינטון
שזרן (שם מדעי: Euplectes) הוא סוג של ציפורים אפריקניות ממשפחת האורגיים החיים בסוואנה.
השזרנים חיים בערבות הפתוחות בקבוצות גדולות הניזונות ממגוון זרעים, גרגירים וחרקים שונים הפזורים בעשב.
הם בעלי גוף קטן יחסית אך צבוע במגוון צבעים מאדום עד צהוב ובמקרים רבים הזנב ארוך ביותר.
הזכרים גדולים ומקושטים יותר מהנקבות והם קוראים להם מגבעולי העשב על ידי קפיצה בין האלומות.
כל מיני האורגיים הללו הם פוליגמיים ובניגוד לשאר האורגים אינם בונים קן ארוג מעשבים.
חלק מהמינים בסוג מכונים בישופים ע"ש הדמיון בין צבעם לגלימות הבישופים:
בישוף אדום דרומי (Euplectes orix)
שזרוע הוא פעולה של זריעת דשא, לרוב במגרשי כדורגל, כדי להחליף את סוגו לקראת עונת החורף במקומות בהם האקלים חם.
פעולה זה נחוצה על מנת לשמר את צבעו הירוק של הדשא ואת איכותו.
בישראל יש אקלים חם בו יש צורך בהחלפת הדשא, לכן פעולה זו מתואמת בין הרשויות המקומיות האחראיות על מתחמי הספורט ומתבצעת על פי רוב בחודש נובמבר עם הגשם הראשון.
שזרוע נעשה במגרשים רבים, גם בהם משחקים בליגה א', ליגה ב' וליגה ג'.
ישנם שני סוגים של דשא אשר כל אחד מהם מתאפיינים ברגישות לאקלים אחר:
"טיפווי" - דשא קיץ, אשר גדל לצדדים, הוא דליל וחלש ויותר ולכן נוטה יותר בקלות להיתלש ממקומו.
דשא זה אינו גדל בחורף ונכנס לתרדמת חורף, כך שבהיעדר שזרוע לא יהיה ניתן להשתמש בדשא עד שיגדל מחדש לקראת הקיץ.
"רייגראס" (Ryegrass) - דשא חורף, הוא דשא חזק יותר שגדל לגובה, אבל הוא רגיש לטמפרטורה גבוהה ולכן יישרף בקיץ ויהפוך לצהוב.
בפעולת השזרוע מקצרים את דשא הקיץ, ולאחר מכן זורעים את זרעי דשא החורף.
כדי שהדשא החדש ייקלט יש להמתין שלושה שבועות, ולאחר מכן ניתן לשחק עליו כדורגל.
דריכה מוקדמת יותר עליו תגרום לדשא החורף שלא להיקלט בקרקע.
שזיף קרסייה (שם מדעי: Prunus spinosa, Prunus carasia), מוכר גם בשמות שזיף סורי, שזיף קווקזי, שזיף הדובדבן ושזיפון, הוא צמח בעל פרחים ממשפחת הורדיים.
השזיף גדל באופן טבעי באירופה, מערב אסיה, וצפון מערב אפריקה, והובא על ידי בני אדם לניו זילנד, טזמניה, ולחוף המזרחי של צפון אמריקה.
הקרסייה גדל על שיח גדול (ולפעמים על עץ קטן) המכוסה בקוצים, וגובהו כחמישה מטרים.
שמו הלטיני של המין, spinosa, מגיע מהמילה הלטינית לקוץ, spina.
פרחיו הלבנים של הצמח, שקוטרם 1.5 ס"מ מופיעים באביב.
עלי הצמח מופיעים זמן קצר לאחר הפריחה, והם עגולים, אורכם 2–4.5 ס"מ, ורוחבם 1.2-2 ס"מ.
הצמח הוא הרמאפרודיט, ומואבק בעזרת חרקים.
האנדוקרפ שבגלעין הפרי מכיל שאריות ציאניד.
מפירות הצמח ניתן לייצר משקאות חריפים, ריבות, פשטידות וחמוצים.
בנוסף לשימושים אלה בפרי, הצמח עצמו משמש לעיתים על מנת ליצור גדר חיה.
בין היתר, משמש מיץ הפרי להכנת יין פורט מזויף.
בבריטניה הפרי משמש להכנת סלו ג'ין, ובנווארה שבספרד הוא משמש להכנת הליקר פאצ'אראן.
ליקר דומה, בשם épine, מיוצר גם בצרפת, כאשר במחוזות מסוימים בצרפת, לדוגמה אלזס, הוא משמש להכנת הליקר eau de vie de prunelle, ובאיטליה הוא משמש להכנת הליקר בארגנולינו.
לעיתים מיץ הפרי משמש גם לתיבול וודקה.
הפרי משמש גם להכנת צ'אטני, או כתוספת לתה.
קיימים תיעודים לשימושים מוקדמים בפרי, כאשר על יד המומיה של אצי, איש הקרח, שמת בין 3239 לפנה"ס ו-3105 לפנה"ס, נמצאו פירות הקרסייה.
עץ הקרסייה יכול לשמש כעץ הסקה שבוער לאט, עם מעט עשן.
גזעי הצמח שימשו להכנת מקלות הליכה ואלות, שמוכרות באירלנד בשם shillelagh, ושימשו באופן מסורתי ביחידות האיריות שבצבא הבריטי.
לפי רש"י, שרף העץ, לו הוא קרא בשמו הצרפתי פרוניי"ל, שימש בתקופת התלמוד להכנת דיו.
שזרן ארוך-זנב (שם מדעי: Euplectes progne) הוא מין של ציפור קטנה ממשפחת האורגיים החי באפריקה הדרומית.
שזרן זה בעל דו-צורתיות זוויגית, כאשר הזכרים גדולים ומקושטים יותר מהנקבות.
משקל הזכרים כ-33 עד 46 גרם בקירוב והם בעלי מחלצות הזנב הארוכות.
אורכם יכול להגיע ל-71 ס"מ, כשיותר מחצי מהאורך שייך לזנב שיכול לעלות על חצי מטר באורכו.
הזכרים במרבית השנה בעלי גוונים כשל דרור עם כנפיים שחורות וארוכות ורגליים ומקור אפורים אך בעונת הרבייה בעלי נוצות מפוארות יותר בגווני שחור עז עם גוון פנימי עליון אדום מוקף בצהוב.
הם בעלי זנב שחור ארוך מאוד, מתוכו 6 עד 8 מתוך 12 מחלצות ארוכות ביותר ומתנופפות כמניפה במעופם.
הנקבות דהויות יותר בצבע אפור-כהה מסורטטות בכתמים בהירים על החזה, הגב והכנפיים והזנב שלהם קצר יותר.
ישנם 3 אוכלוסיות של שזרנים אלה החיים באנגולה, בוטסואנה, הרפובליקה הדמוקרטית של קונגו, קניה, לסוטו, דרום אפריקה, אסוואטיני וזמביה.
תפוצתם היא באזורי סוואנה וערבות או ביצות מוריקות ולעיתים הם נמצאים באזורים יבשים יותר, אך לא במדבריות.
בהרי דראקנסברג שבדרום אפריקה הם נמצאים עד לגובה של 2,750 מטרים.
מזונם העיקרי הוא מזרעים ונבטים בסביבתם אך גם מחרקים כמו חיפושיות וציקדות ומעכבישים שהם מלקטים או תופסים באוויר.
השזרנים הזכרים מחפשים נקבות בזירות חיזור גדולות בהם הם מעופפים ומציגים את מחלצותיהם הגדולות בתקווה למשוך נקבות רבות מתוך חלקות עשב קטנות מטופחות.
הזכרים משאירים את הטיפול בגוזלים לנקבות, לרוב בתוך הטריטוריות של הזכרים עימם הזדווגו.
בקן הנקבה מטילה 1 עד 3 ביצים.
שזיפים מצופים בשוקולד, הידועים גם כשזיפים בשוקולד (בפולנית: śliwka w czekoladzie; ברוסית: чернослив в шоколаде), הם סוג של ממתק: ממתק שוקולד עם שזיף מיובש שלם כמילוי.
שזיף מבושל או שזיף מיובש מצופה בשוקולד הוא מעדן פולני טיפוסי.
יחד עם משמשים מיובשים שהוכנו באופן דומה, שזיפים מיובשים מצופים בשוקולד הם מוצר קונדיטוריה מסורתי מקובל גם ברוסיה ובאוקראינה.
שזיפים מאודים מצופי שוקולד או שזיפים מבושלים מצופים בקרם שוקולד הם אפשריות נוספות, לפעמים עם שקדים קלויים או אגוזי מלך במרכז הממתק.
אגוזים מרוסקים יכולים לשמש כתוספת.
שזיף מיובש שמשמש לייבוש הוא לרוב מהשזיף האירופי (Prunus domestica).
לא ניתן לייבש את כל זני השזיפים לשזיפים מיובשים.
שזיף מיובש הוא פרי בעל בשר מוצק של זני Prunus domestica כאמור, בעלי תכולת מוצקים מסיסים גבוהה, ואינם תוססים במהלך הייבוש.
רוב השזיפים הם זני בית גלעין (קל להסיר את הגלעין), בעוד שרוב השזיפים הגדלים לצריכה טרייה הם גלעין נצמד (קשה יותר להסיר את הגלעין).
שזיפים מיובשים הם 64% פחמימות, כולל סיבים תזונתיים, 2% חלבון, מקור עשיר של ויטמין K, ומקור בינוני של ויטמיני B ומינרלים תזונתיים.
תכולת הסורביטול בסיבים תזונתיים מספקת ככל הנראה את ההשפעה המשלשלת הקשורה לצריכת שזיפים מיובשים.
יותר מ-1,000 זני שזיפים גדלים לייבוש.
הזן העיקרי הגדל בארצות הברית הוא השזיף "הצרפתי המשופר".
זנים אחרים כוללים "סאטר", "ענק טולרה", "מוייר", "אימפריאל", ו"איטלקי".
שזיפים מיובשים טריים מגיעים לשווקים מוקדם יותר מאשר שזיפים טריים ובדרך כלל הם קטנים יותר בגודלם.
הרוב הגדול של זני שזיפים לייבוש הגדלים מסחרית הם פוריים עצמיים ואינם זקוקים לעצי מאביקים נפרדים.
בשנת 2001, מגדלי שזיפים בארצות הברית הוסמכו על ידי מנהל המזון והתרופות האמריקאי לקרוא ל-prunes (שזיפים מיובשים) בשם dried plums (מילולית אכן "שזיף מיובש").
בשל תפיסה לפיה שזיפים מיובשים מקלים על עצירות (מילה שנתפשת ככינוי גנאי), חלק מהמפיצים הפסיקו להשתמש במילה "prune" על תוויות האריזה לטובת "dried plums".
שזיפים מיובשים מכילים סיבים תזונתיים (כ-7% ממשקלם) אשר עשויים לספק השפעות משלשלות.
ייתכן שגם תכולת הסורביטול שלהם אחראית לכך, מסקנה שהגיעה בסקירה משנת 2012 של הרשות האירופית לבטיחות מזון.
הדו"ח גם הראה כי שזיפים מיובשים תורמים ביעילות לשמירה על תפקוד מעיים תקין באוכלוסייה הכללית אם הם נצרכים בכמויות של לפחות 100 גרם ליום.
שזיפים מיובשים הם 31% מים, 64% פחמימות, כולל 7% סיבים תזונתיים, 2% חלבון ופחות מ-1% שומן.
שזיפים מיובשים הם מקור בינוני לוויטמין K (57% מהערך היומי, DV) ומקור בינוני למספר ויטמיני B ומינרלים תזונתיים (16-4% DV).
שזיפים מיובשים ומיץ מי שזיפים מכילים פיטוכימיקלים, כולל תרכובות פנוליות (בעיקר כחומצות נאו-כלורוגניות וחומצות כלורוגניות) וסורביטול.
שזיפים מיובשים משמשים להכנת מאכלים מתוקים קינוחים ומלוחים כאחד.
בניגוד לשם, שזיפים מבושלים או שזיפים מיובשים אינם משמשים להכנת "שזיפי סוכר" (Sugar plum), שבמקום זאת עשויים להיות מאגוזים, מזרעים או מתבלינים מצופים בסוכר קשה, הנקראים גם קומפיטים.
קינוח נפוץ הוא שזיף מצופה שוקולד.
שזיף הודי (שם מדעי: Flacourtia jangomas, ידוע גם בשם שזיף הקפה ההודיאו סקרמבריס) הוא עץ יער גשם בשפלה ובהר במשפחת הערבתיים.
הוא גדל באופן נרחב בדרום־מזרח ומזרח אסיה, ובמספר מקומות הוא הגיע כמין פולש.
מקורו הפראי אינו ידוע אך משערים כי הוא אסיה הטרופית, על פי רוב כנראה בהודו.
העץ נפוץ מאוד בדרום הודו והוא בעל חשיבות קולינרית ורפואית, במיוחד בקרלה.
השזיף ההודי הוא שיח או עץ קטן ונשיר שגדל לגובה של 6–10 מטר.
הגזע והענפים הם בדרך כלל חסרי קוצים בעצים ותיקים, אך מוקפים בצפיפות בקוצים עצים פשוטים או מסועפים קהים כשהם צעירים יותר.
הקליפה חומה בהירה עד אדומה נחושת עם מרקם מתקלף והעלים ירוקים בהירים וצורתם סגלגלה צרה.
הוא מייצר פרחים ריחניים קטנים לבנים עד ירוקים לבנבן.
הפירות העסיסיים יחסית מעוגלים וורודים עד אדום כהה ובערך רוחב.
הצמח נחשב לאחד מהצמחים המארחים העיקריים של זבוב הפירות של קווינסלנד (Bactrocera tryoni).
אנגלית: שזיף קפה הודי, דובדבן חמוץ הודי, רוקאם, שזיף רונאלה, שרמבריס
פירות השזיף ההודי נאכלים באופן נרחב ברחבי דרום אסיה, הן טריות והן מבושלות.
הם ידועים בטעם החמצמץ והמתון שלהם.
הפירות כבושים, מיובשים במלח או מבושלים בקארי הודי.
ניתן גם לערבב אותם למיצים או להכין מהם ריבות ומרמלדות שהן פופולריות מאוד בדרום הודו.
ריבות שזיפים וחמוצים קפה המיוצרים באופן מסחרי מיוצאות ברחבי העולם על ידי חברות שונות, בעיקר מקראלה.
ברפואה הפולקלורית של דרום אסיה משתמשים בפירות ובעלים של שזיף הקפה ההודי נגד שלשולים.
לפי הדיווחים, עלים יבשים יעילים עבור ברונכיטיס ושורשים אמורים לדכא כאב שיניים.
לקליפת ה-Flacourtia jangomas יש מרכיבים אנטי-פטרייתיים ואנטי-בקטריאליים שונים, מה שהופך אותה למרכיב חשוב לכמה תרופות איורוודיות.
משחת קליפות טחון משמשת גם לריפוי מחלות נפוצות רבות ביישובי השבטים של מערב גאט.
העץ נקצר לפעמים לתעשיית העץ במדינות ההודיות טמיל נאדו, קראלה וקרנטקה.
הוא משמש לעיתים קרובות כחלופה זולה יותר לטיק ולעצים יקרים אחרים.
שָׁחֹר הוא הצבע הכהה ביותר.
התחושה הנוצרת במוח בהיעדר כל אור, או כאשר מכיוון מסוים מגיע לעין אור מועט ביותר ביחס לסביבתו.
לדוגמה, בתאורה אחידה פחם הוא שחור, וכן אותיות דפוס בספרים.
בשונה מצבעים כגון אדום וכחול, הצבע השחור איננו תואם לתדירות מסוימת של אור נראה, אלא נובע מעוצמת אור חלשה.
ככל שפיגמנט סופג יותר אור ולא משקף אותו בחזרה לעין, כך "ייראה יותר שחור".
פיגמנט שחור יכול להיות תוצאה של שילוב של כמה פיגמנטים הסופגים בהתאמה את כל הצבעים.
אם מערבבים את שלושת צבעי היסוד בפרופורציות מתאימות, אזי בתאורה אחידה התוצאה מחזירה כה מעט אור ביחס לסביבתה עד שהיא נקראת שחורה.
הטיות של תואר השם "שחור", כמו "שחרחר", מופיעות מספר פעמים בשיר השירים והן מתארות צבעי עור ושיער, הדומים לצבעו של העורב.
על פי מודל השפה הפרוטו-שמית, באם כל השפות השמיות הייתה מילה, שתיארה את הצבע השחור.
אולם, מילה זו שונה מן המילה העברית "שחור".
לכן גם אי אפשר לצפות בו ישירות, רק לשער על מיקומו בעקבות ההשפעות שהוא יוצר על סביבתו.
גוף שחור בולע כל קרינה.
באיטליה הפאשיסטית תומכיו של בניטו מוסוליני כונו "החולצות השחורות" בגלל מדיהם השחורים.
בעולם המערבי הצבע השחור מעורר לרוב קונוטציות שליליות, לדוגמה: במונח "יום שחור" משתמשים כאשר באותו יום חל אירוע עצוב או טרגי.
הסיבה ששחור מקושר לאופל, קדרות ורוע היא העובדה ששחור הוא הצבע של חושך, שממנו פחדו הקדמונים (בניגוד ללבן הבהיר המסמל את האור).
כתוצאה מכך הצבע השחור מקושר למוות, לכוחות אפלים, לנסתר ולעל-טבעי ולכוחות הרשע.
חתול שחור הוא סמל למזל רע בתרבויות רבות ומקושר גם עם כישוף ועבודת השטן.
בתרבות המערבית לבוש שחור הוא הלבוש הנאות ליום אבל והצבע השחור מקושר עם המוות.
שחור הוא צבעה של התרבות הגותית, בה הוא מסמל אפלה ומוות.
שחור גם נחשב לצבעה של תרבות המטאל, בה הוא מתקשר לעיתים קרובות לנושא השטן.
קראקר מכונה בדרך כלל כהאקר בעל "כובע שחור".
בספרים ובסרטים רבים שחור הוא צבעם של כוחות הרשע, והמילה "שחור" מופיעה בכינויים הקשורים אליהם.
למשל: "השער השחור", "אביר הוורד השחור", דמות מיוחדת המופיעה בשחור באופן תמידי היא דמותו של הקברן ועוד.
לעומת זאת, בתרבויות אחרות כגון שבטי המסאי של קניה וטנזניה, הצבע השחור מתקשר עם ענני גשם ולכן הוא סמל של חיים ושיגשוג.
בדת הוויקה, הצבע השחור מסמל הגנה וביטחון.
במזרח הרחוק אין לצבע השחור כל משמעות, חיובית או שלילית.
"שחורים" משמש כינוי לאנשים שצבע עורם כהה.
בארצות הברית זהו הכינוי לאפרו-אמריקאים, ואילו בישראל הוא כינוי לפליטים או עובדים זרים ממדינות אפריקה, ליהודים ישראלים יוצאי אתיופיה ואף למזרחים (אף כי כינוי זה אינו מדויק, ויש בהם גם בהירי עור).
"זהב שחור" הוא כינוי לנפט.
"שוק שחור" הוא שוק לא חוקי של סחורות גנובות ומוברחות.
הים השחור הוא ים בין יבשת אסיה לאירופה צפונית לטורקיה.
למילה kara בטורקית יש משמעות כפולה: שחור וצפון.
ak deniz הוא שמו של הים התיכון כי הוא דרומית לטורקיה, ak=דרום=לבן.
ה"ג'ולי רוג'ר", דגל שחור עם גולגולת, עצמות, שלד, חרב או שילוב של סמלים אלה, היה סמלם של שודדי ים.
שחור הזקן היה שודד ים.
"שחור משחור" - התממשות תחזית קודרת במיוחד.
הצבע השחור מזוהה עם ההגות האנרכיסטית, הוא הצבע היחידי בדגל האנרכיסטי במתכונתו המקורית מהמאה ה-19 וכן נמצא בשימוש רחב בדגלים וסמלים של תנועות אנרכיסטיות כמו תנועות הגוש השחור.
חלק מפריטי הלבוש של היהודים החרדים הם שחורים.
מספר סיבות סופקו לכך, אחת מהן ניתנה על ידי הש"ך: "אין דרך הצנועים להיות אדומים בלובשם וצבע השחור הוא דרך צניעות והכנעה".
באסלאם לצבע השחור (ביחד עם הצבע הירוק) יש משמעות סימבולית.
על פי המסורת הדגל השחור היה נישא בידי חילותיו של מוחמד וכיום דגל שחור מזוהה בעיקר עם ג'יהאדיסטים סלפיים.
בנצרות צבע זה מזוהה עם החושך שהיה לפני אור הבריאה, ועם אפלת הפגאניזם בניגוד לאור הנוצרי.
גם השטן מכונה "נסיך האופל".
בהינדואיזם צבע זה מזוהה עם האלה קאלי אלת הזמן שצבע עורה הוא שחור, או כחול כהה במיוחד נוטה לשחור.
הצבעוני השחור - רומן היסטורי מהמאה התשע עשרה.
שופטי כדורגל היו לובשים באופן מסורתי תלבושות שחורות לגמרי, אך כיום הכללים השתנו ושופטים מופיעים בתלבושות בצבעים שונים.
במרוצי ספורט מוטורי כדוגמת מרוץ מכוניות או מרוץ אופנועים, דגל שחור מורה למתחרה מסוים לצאת לרחבת הטיפולים, בדרך כלל עקב פסילה של הנהג או הרוכב.
שחור הוא צבע הכדור עם הערך 8 במשחק הביליארד.
בחוף הים, דגל שחור מסמל שהרחצה אסורה.
"היהלום השחור" הוא הכינוי לכדורגלן אאוזביו מפורטוגל.
מדיה וסמלה של נבחרת ניו זילנד ברוגבי הם שחורים לחלוטין פרט לאיור של ענף בודד, ושמה אול בלאקס .
שחבור הוא מונח בגנטיקה מולקולארית, המתאר תהליך בתא אֵיקַרְיוֹטִי בו מולקולת RNA המתועתקת לפי רצף DNA עוברת עיבוד ליצירת RNA שליח (mRNA) המכיל את הרצף המתורגם לחלבון, או במקרה של RNA שאינו מקודד לחלבון (non-coding RNA) שעובר עיבוד עד ליצירת מולקולת ה־RNA הבשלה.
בתהליך השחבור, מקטעים המכונים אינטרונים שאינם מקודדים לחלבון או ל־RNA פעיל, נחתכים ממולקולת ה־RNA המשועתקת בגרעין, כך שהרצפים המרכיבים את ה־RNA שליח, המכונים אקסונים, מחוברים לפי הסדר ליצירת רצף חומצות גרעין ב־RNA הבשל.
האינטרונים נחתכים על ידי מכלול חלבוני הנקרא "ספלייסוזום".
בגנים מסוימים, ישנם אינטרונים המקיימים שחבור עצמי.
תופעת השחבור מתקיימת בעיקר בכל ממלכת האיקריוטים, היות שגנים המקודדים בגרעין התא, במרבית המינים מאותה ממלכה, מכילים רצפי אינטרונים חסרי מסגרת קריאה (כלומר, שאינם מקודדים לחלבון) הנחתכים ממולקולת ה־RNA המשועתקת ואינם לוקחים חלק במולקולת ה־mRNA.
בנוסף, ישנם גנים המתועתקים למולקולות RNA אשר אינן מתורגמות לחלבון אך עדיין עוברות שחבור.
ביצורים איקריוטים קדומים יותר, במיוחד חד-תאיים, תופעת השחבור אינה שכיחה, היות שתדירות האינטרונים המצויים בתוך רצפי גנים נמוכה.
עם העלייה במורכבות היצורים במהלך האבולוציה, עלתה גם שכיחות האינטרונים בכל גן.
הנוכחות של רצפים שנחתכים ממולקולת ה־mRNA מעלה את השאלה מניין אותם רצפים (לכאורה חסרי תכלית) הופיעו.
אך ככל הנראה, מקור האינטרונים אינו יחיד, וישנן מספר אפשרויות שדרכן הם יכלו להופיע.
להלן ארבעה מודלים אפשריים המנסים להסביר את מקור האינטרונים:
טרנספוזיציה – אינטרון שהוסר ממולקולת mRNA של גן אחד עובר שחבור הופכי לתוך אתר חסר אינטרון של גן אחר או של אותו גן.
טרנספוזונים – רצפים בגנום בעלי יכולת "לקפוץ" מאזור מסוים לאזור אחר בגנום.
בהנחה שטרנספוזון ינחת ברצף של גן מסוים, ויעבור ברירה טבעית להיות מוסר במהלך תהליך השעתוק, הוא יתפתח ויהפוך לאינטרון של אותו גן.
הכפלה – רצפי גנים מסוימים עשויים לעבור מוטציית הכפלה, כך שהרצף המקורי מוכפל לשני רצפים שזהים רצף המקורי, ועוקבים זה אחר זה.
אם מתקיים רצף לא מקודד המפריד בין שני הגנים המשוכפלים, רצף זה יכול להיות מוסר בתהליך התיעתוק כאינטרון.
שחלוף – רקומבינציה הומולוגית בין גנים בעלי דמיון רצפי ומקור אבולוציוני משותף המכונים פרלוגים.
פרלוגים הם גנים שנבעו משכפול קדום של גן קדמון משותף ומתקיימים באותו גנום.
שחלוף שגוי (בין רצפי DNA דומים ברצף, אך אינם בהכרח על גבי אותו הכרומוזום) בין פרלוג אחד למשנהו יכולה להוליך להוספת אינטרון מפרלוג ראשון בעל אינטרון, לפרלוג שני שלפני כן היה חסר אינטרון.
בין שנות ה־60 לשנות ה־70 של המאה ה־20 ניטש ויכוח בין חוקרי ביולוגיה מולקולרית של איקריוטים בנוגע ליצירת mRNA בתאי בעלי חיים.
במחקרים אשר התקיימו בפרוקריוטים (חיידקים), לא נראה הבדל בין אורך הרצף המתורגם לחלבון לרצף הגן המשועתק ל־RNA מהגנום.
לעומת זאת, ביצורים איקריוטים, נראה שמולקולת ה־RNA (נקראה: heterogenous nuclear RNA – hnRNA) המתועתקת בתוך הגן עוברת פירוק, ורק חלק קטן ממנה יוצא מהגרעין היכן היא מתפקדת כmRNA.
מולקולת ה־hnRNA המשועתקת מהגן האיקריוטי יותר ארוכה ממוקולת ה־mRNA שמתקיימת מחוץ לגרעין.
בנוסף, נראה שרצפי הקצוות של ה־hnRNA נשמרים במולקולת ה־mRNA המתקיימת בגרעין.
אך לא ניתן היה להוכיח באמצעות שיטות סימון רדיואקטיביות, בהן השתמשו כדי לעקוב אחר מולקולות מתא, שמולקולות mRNA נובעת ממולקולות hnRNA.
נגיפי DNA ותרומתם להבנת מנגנון השחבור
מחקר בהבנת מנגנון התעתוק ובקרתו התקיים בעזרתם של הבקטריופאג'ים (נגיפים המדביקים חיידקים).
בימים בהם לא הייתה אפשרות לשבט גנים בתאיים איקריוטים (סוף שנות ה־70 של המאה ה־20), לא ניתן היה לחקור ביטוי של גנים תאיים ספציפיים (למעט pre-mRNA).